Brandstof word nog duurder | Netwerk24
Motoriste kan in Oktober getref word deur ’n verhoging van soveel soos R1,14 per liter in die brandstofprys, wat die binnelandse prys van 95-oktaan tot bo R17 per liter kan stoot, het vroeë berekeninge deur die Sentrale Energiefonds die afgelope week gewys. Só ’n prysstyging sal die regering se brandstofpryssubsidie van 20c per liter vir September – teen ’n koste van R400 miljoen – uitwis. Jeff Radebe, minister van energie, het vroeër aangekondig dat brandstofpryse nie in September sal styg nie, behalwe petrol, wat met 5c per liter klim vanweë loonverhogings vir petroljoggies.